Sliktie puiši: Brauc vai mirsti
"Sliktie puiši: Brauc vai mirsti" (angļu: Bad Boys: Ride or Die) ir 2024. gada ASV asa sižeta kinokomēdija ar Villu Smitu un Mārtinu Lorensu galvenajās lomās. Šī ir franšīzes ceturtā filma un turpinājums filmai "Sliktie puiši uz mūžu" (2020). Filmas režisori ir Adils un Bilals, bet scenārija autors ir Kriss Bremners un Vills Bīlls. Džo Pantoliano, Vanesa Hadžensa, Aleksandrs Ludvigs, Paola Nunjeza, Džeikobs Skipio, Džons Sallijs un DJ Khaled atveido savas lomas no iepriekšējām daļām. Taša Smita pievienojās aktieru kolektīvam Terēzas Bērnetas lomā, aizstājot Terēzu Rendlu, kura atveidoja šo lomu pēdējās trīs filmās. Stāsts seko Maiami detektīviem Maikam Lourijam un Markusam Bērnetam, kuri mēģina attaisnot sava nelaiķa kapteiņa Konrāda Hauarda vārdu pēc tam, kad viņu nepatiesi apsūdz sazvērestībā. Filmas "Sliktie puiši: Brauc vai mirsti" pirmizrāde notika 2024. gada 22. maijā Coca-Cola arēnā Dubaijā, bet ASV un Latvijas kinoteātros to demonstrēja no 7. jūnija. Filma visā pasaulē nopelnījusi vairāk nekā 331 miljonu ASV dolāru pie 100 miljonu liela ražošanas budžeta, kļūstot par sesto ienesīgāko 2024. gada filmu.